Şikesteka rojhilatê Anatolyayê
Şikesteka rojhilatê Anatolyayê yan jî Qelşa rojhilatê Anatolyayê, şikestekek li Bakurê Kurdistanê ye ku ji bi meyla ji bakur ve ber rojava ve yan jî ber bi Deryaya Navîn ve diçe. Şikesteka rojhilatê Anatolyayê di navbera Lewheya Anatolyayê û Lewheya Erebistanê ya ku ber bi bakur ve diçe, sînorê tektonîkî yên tîpa veguherînê pêk tîne. Bi Şikesteka bakurê Anatolyayê re lihevketina Lewheya Awrasyayê û Lewheya Anatolyayê û şidandina Lewheya Anatolyayê ku ji aliyê Lewheya Ewrasyayê pêk tê, tevgera Lewheya Anatolyayê ya ber bi rojava ve pêk tîne. Şikesteka rojhilatê Anatolyayê ji sêxala Mereşê ya li dawiya bakurê Veguherîna Deryaya Mirî dest pê dike ber bi bakurê rojhilatê ve diçe û li sêxala Kanîreşê diqede û li wir digihêje Şikesteka bakurê Anatolyayê.